CELEX: 52018PC0551
Language: da
Date: 2018-07-25
Title: Forslag til RÅDETS AFGØRELSE om Unionens anvendelse af regulativ nr. 9, 63 og 92 fra De Forenede Nationers Økonomiske Kommission for Europa om ensartede forskrifter for godkendelse af trehjulede køretøjer, knallerter og udskiftningsudstødningslyddæmpningssystemer for køretøjer i klasse L for så vidt angår støjemission

EUROPA-KOMMISSIONEN
            Bruxelles, den 25.7.2018
            COM(2018) 551 final
            2018/0292(NLE)
            Forslag til
            RÅDETS AFGØRELSE
            om Unionens anvendelse af regulativ nr. 9, 63 og 92 fra De Forenede Nationers Økonomiske Kommission for Europa om ensartede forskrifter for godkendelse af trehjulede køretøjer, knallerter og udskiftningsudstødningslyddæmpningssystemer for køretøjer i klasse L for så vidt angår støjemission
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               På internationalt plan udarbejder De Forenede Nationers Økonomiske Kommission for Europa (FN/ECE) harmoniserede forskrifter, der har til formål at fjerne tekniske hindringer for samhandelen med motorkøretøjer mellem de kontraherende parter i overenskomsten under De Forenede Nationers Økonomiske Kommission for Europa, for så vidt angår indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("overenskomst af 1958 som revideret")
                  1
               , og at sikre, at sådanne motorkøretøjer har et højt niveau med hensyn til sundhed, sikkerhed og miljøbeskyttelse.
            
            
               Den Europæiske Union, såvel som medlemsstaterne, er en kontraherende part i overenskomsten af 1958 som revideret og anvender de fleste af de FN-regulativer, der vedtages på grundlag af denne aftale med undtagelse af dem, der hverken giver et beskyttelsesniveau, der svarer til eller er højere end EU-lovgivningen. Dette var hidtil tilfældet for FN-regulativ nr. 9 om støj fra trehjulede køretøjer
                  2
               , nr. 63 om støjemissioner fra knallerter
                  3
                og nr. 92 om udskiftningsudstødningslyddæmpningssystemer for køretøjer i klasse L
                  4
                (henholdsvis FN-regulativ nr. 9, 63 og 92). Disse FN-regulativer blev dog for nylig bragt op på det samme miljøbeskyttelsesniveau, som sikres gennem EU's lovgivning om typegodkendelse, hvilket nu gør det muligt for Unionen at anvende de pågældende FN-regulativer. Formålet med disse regulativer er at fastlægge ensartede forskrifter for kontrol af støjniveauet for motorcykler og præcisere standmåling af støj fra sådanne køretøjer.
            
            
               På EU-niveau foreskriver bilag IV, V og VI til Europa-Parlamentets og Rådets forordning (EU) nr. 168/2013 om godkendelse og markedsovervågning af to- og trehjulede køretøjer samt quadricykler
                  5
               , under henvisning til bilag IX til forordning (EU) nr. 134/2014 om krav til miljøpræstationer og fremdriftsydelse for to- eller trehjulede køretøjer samt quadricykler såvel som deres komponenter, systemer og separate tekniske enheder
                  6
               , typegodkendelse for to- og trehjulede motordrevne køretøjer i overensstemmelse med de målemetoder og grænseværdier for støj, der er fastlagt i bilag IV, V og VI til forordning (EU) nr. 168/2013.
            
            
               Denne rådsafgørelse fastlægger Unionens anvendelse af FN-regulativ nr. 9, 63 og 92 og bemyndiger Kommissionen til at underrette FN's generalsekretær herom. 
            
            
               •Sammenhæng med de gældende regler på samme område
            
            
               Dette forslag supplerer og er i fuld overensstemmelse med EU's politik for det indre marked med hensyn til bilindustrien.
            
            
               WP.29-systemet styrker den internationale harmonisering af standarder for køretøjer. Overenskomsten af 1958 spiller en central rolle for opnåelsen af dette mål, eftersom EU-fabrikanterne kan følge fælles regulativer om typegodkendelse, vel vidende at produktet vil blive anerkendt af de kontraherende parter som værende i overensstemmelse med deres nationale lovgivning. Denne ordning har f.eks. gjort det muligt allerede at anvende FN-regulativ nr. 41 om godkendelse af motorcykler for så vidt angår støj i forordning (EU) nr. 134/2014, ligesom den har tilladt at anvende 31 obligatoriske FN-regulativer i forordning (EU) nr. 3/2014 om den funktionelle sikkerhed i forbindelse med to- og trehjulede køretøjer samt quadricykler og forordning (EU) nr. 44/2014 om køretøjskonstruktion og generelle krav til de samme køretøjer.
            
            
               Der blev benyttet en lignende fremgangsmåde med forordning (EF) nr. 661/2009 om køretøjers generelle sikkerhed, som ophæver mere end 50 EU-direktiver og erstatter dem med de tilsvarende forordninger, som blev udviklet i forbindelse med 1958-aftalen, og direktiv nr. 2007/46/EF
                  7
               , hvorved medlemsstaternes godkendelsessystemer blev udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Med nævnte direktiv blev FN-regulativer indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af nævnte direktiv er FN-regulativer i stigende grad blevet indarbejdet i EU-lovgivningen i forbindelse med EU-typegodkendelser.
            
            
               •Sammenhæng med Unionens politik på andre områder
            
            
               Forslaget ligger i forlængelse af målene i forordning (EU) nr. 168/2013 og nr. 134/2014 og er derfor i overensstemmelse med EU's mål for sundhed, sikkerhed og miljø samt målet om at gøre fremskridt i retning af international harmonisering af lovgivningen om køretøjer i klasse L (to- og trehjulede køretøjer samt quadricykler).
            
            
               
                  Forslaget er desuden i overensstemmelse med Rådets afgørelse 97/836/EF om Det Europæiske Fællesskabs tiltrædelse af overenskomsten af 1958 som revideret. Endvidere er WP.29-systemet knyttet til EU's politik vedrørende konkurrenceevne, som dette initiativ har en positiv indvirkning på. Dette forslag er også i overensstemmelse med EU's transport- og energipolitik, som inddrages behørigt i processen for udarbejdelse og vedtagelse af de FN-regulativer, der henhører under overenskomsten af 1958.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  I betragtning af formålet med og indholdet af Rådets afgørelse udgøres retsgrundlaget af artikel 114 og artikel 207 i TEUF, sammenholdt med artikel 218, stk. 9, i TEUF. Den procedure, der skal følges ved vedtagelse af Rådets afgørelse, er fastlagt i artikel 3, stk. 3, i Rådets afgørelse 97/836/EF.
               
            
            
               •Nærhedsprincippet (for områder, der ikke er omfattet af enekompetence) 
            
            
               Forskrifter vedrørende støjemissioner er allerede harmoniseret på EU-plan, men den relevante lovgivning er forældet, og det er nødvendigt at ajourføre den i forhold til de tekniske fremskridt, som er gjort siden dens vedtagelse. Anvendelsen af internationale forskrifter som f.eks. tilsvarende FN-regulativer og deres indarbejdelse i EU's typegodkendelsessystem for motorkøretøjer kan kun foretages af Den Europæiske Union. Dette forhindrer ikke alene opsplitning af det indre marked, men sikrer også ensartede standarder for sundhed, sikkerhed og miljø i hele Unionen. Det giver også økonomiske stordriftsfordele: Der kan fremstilles produkter til hele EU-markedet og endda det internationale marked, i stedet for at disse skal tilpasses med henblik på opnåelse af national typegodkendelse i hver enkelt medlemsstat.
            
         
         
            
               
                  Forslaget er således i overensstemmelse med nærhedsprincippet.
               
            
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet, fordi det ikke går videre, end hvad der er nødvendigt for at opfylde målsætningerne om at sikre et velfungerende indre marked og garantere et højt offentligt sikkerheds- og miljøbeskyttelsesniveau.
               
            
            
               •Valg af retsakt
            
            
               Foreslået retsakt: rådsafgørelse.
            
            
               
                  Anvendelse af en rådsafgørelse anses for hensigtsmæssig, da det er i overensstemmelse med kravene i artikel 3, stk. 3, i Rådets afgørelse 97/836/EF.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  I forbindelse med udarbejdelsen af forslaget har Kommissionen hørt de interesserede parter og interesseorganisationerne. Der var en generel høring om den planlagte fremgangsmåde med hensyn til reduktion af støjemissioner fra køretøjer, som samlede medlemsstater, fabrikanter (europæiske og nationale repræsentanter og enkeltvirksomheder), komponentfabrikanter, transportorganisationer og brugerrepræsentanter på mødet i arbejdsgruppen vedrørende motorcykler. Indholdet af de tre FN/ECE-regulativer er blevet støttet af alle de forskellige interessenter i denne gruppe såvel som i FN/ECE's arbejdsgruppe om støj (GRB). Den foreslåede fremgangsmåde med hensyn til anvendelsen af FN-regulativ nr. 9, 63 og 92 er også blevet fremlagt af Det Tekniske Udvalg for Motorkøretøjer (TCMV), som er komitologiudvalget for lovgivning om vejkøretøjer, der er nedsat ved artikel 40 i direktiv 2007/46/EF, og der er i denne forbindelse ikke modtaget nogen bemærkninger.
               
            
            
               •Indhentning og brug af ekspertbistand
            
            
               
                  Ekstern ekspertbistand er ikke relevant i forbindelse med dette forslag. Det er imidlertid blevet behandlet af det tekniske udvalg for motorkøretøjer. For så vidt angår indholdet af FN-regulativ nr. 9, 63 og 92 bemærkes det, at der i 2015/2016 blev gennemført en undersøgelse bestilt af Kommissionen, som foreslog forbedringer i disse tre regulativer, således at de mindst præsenterer det samme niveau af krav som forordning (EU) nr. 168/2013 og 134/2014. Efter denne undersøgelse og dens konklusioner foreslog Kommissionen de nødvendige ændringer af disse tre FN-regulativer, som blev vedtaget af WP.29 på dets møde i marts 2017 og efterfølgende resulterede i de revisioner, der er nævnt i punkt 1 ovenfor (Baggrund for forslaget).
               
            
            
               •Konsekvensanalyse
            
            
               Anvendelsen af FN-regulativ nr. 9, 63 og 92 medfører ikke en ændring af de grænseværdier for støjemissioner, der er fastlagt i forordning (EU) nr. 24/2013. De prøvningsmetoder, der er fastlagt i disse tre FN-regulativer, svarer med hensyn til anvendelsesområde og videnskabelig fremgangsmåde til dem, der er fastsat i forordning (EU) nr. 24/2014. Derfor forventes den foreslåede anvendelse ikke at have nogen samfundsmæssige, miljømæssige eller økonomiske virkninger for Den Europæiske Union eller EØS på grund af det generelle sammenfald mellem både de foreslåede prøvningsmetoder og de relevante grænseværdier for støjemission.
            
            
               
                  I forbindelse med Europa-Parlamentets og Rådets forordning (EU) nr. 168/2013 om godkendelse og markedsovervågning af to- og trehjulede køretøjer samt quadricykler blev der foretaget en cost-benefit-analyse af støj og ulovlige ændringer af køretøjer i klasse L, som afslørede en forværring af støjemissionerne fra køretøjer i klasse L på grund af ulovlige ændringer. I denne forbindelse indfører FN-regulativerne nr. 9, 63 og 92 prøvningsmetoder, grænseværdier for støjemission såvel som omkostningseffektive foranstaltninger mod ulovlige ændringer, der fuldt ud er i overensstemmelse med EU's lovgivningsmæssige ramme for køretøjer i klasse L.
               
            
            
               •Målrettet regulering og forenkling
            
            
               Med hensyn til den administrative byrde vil initiativet ikke få nogen følger, da de FN-regulativer, hvis anvendelse foreslås i Unionen, ikke vil føre til nye indberetningsforpligtelser eller andre administrative forpligtelser for virksomhederne, herunder SMV'er. Tværtimod er det en målsætning at mindske den administrative byrde, idet anvendelsen af krav, der er harmoniseret på verdensplan, giver fabrikanterne mulighed for at fremlægge dokumentation for typegodkendelse af systemer og komponenter ikke kun i EU, men også på eksportmarkederne, fra kontraherende parter i overenskomsten af 1958 uden for EU.
            
            
               
                  Forslaget har en yderst positiv indvirkning på bilindustriens konkurrenceevne i EU og den internationale handel. Det er anerkendt, at EU's handelspartneres accept af internationalt harmoniserede forskrifter for motorkøretøjer er den bedste måde at eliminere ikke-toldmæssige handelshindringer på og åbne eller udvide markedsadgangen for EU's bilindustri.
               
            
            
               •Grundlæggende rettigheder
            
         
         
            
               
                  Forslaget har ingen konsekvenser for beskyttelsen af de grundlæggende rettigheder.
               
            
            
               4.VIRKNINGER FOR BUDGETTET
            
            
               
                  Dette initiativ har ingen virkninger for budgettet.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant.
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Nærmere redegørelse for de enkelte bestemmelser i forslaget
            
            
               
                  Initiativet indeholder forslag til Unionens anvendelse af FN-regulativ nr. 9, 63 og 92 om typegodkendelse for så vidt angår støjemissioner fra henholdsvis trehjulede køretøjer, knallerter og udskiftningsudstødningslyddæmpningssystemer for køretøjer i klasse L.
               
            
            
               2018/0292 (NLE)
            
            
               Forslag til
            
            
               RÅDETS AFGØRELSE
            
            
               om Unionens anvendelse af regulativ nr. 9, 63 og 92 fra De Forenede Nationers Økonomiske Kommission for Europa om ensartede forskrifter for godkendelse af trehjulede køretøjer, knallerter og udskiftningsudstødningslyddæmpningssystemer for køretøjer i klasse L for så vidt angår støjemission
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 114 og 207, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets afgørelse 97/836/EF
                  8
                tiltrådte Unionen overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter
                  9
                ("overenskomst af 1958 som revideret").
            
            
               (2)De harmoniserede forskrifter i regulativ nr. 9 — Ensartede forskrifter for godkendelse af køretøjer i klasse L2, L4 og L5 for så vidt angår støjemission
                  10
               , regulativ nr. 63 — Ensartede forskrifter for godkendelse af køretøjer i klasse L1 for så vidt angår støjemission
                  11
                og regulativ nr. 92 — Ensartede forskrifter for godkendelse af ikke-originale udskiftningsudstødningslyddæmpningssystemer (NORESS) til køretøjer i klasse L1, L2, L3, L4 og L5 for så vidt angår støjemission
                  12
                fra FN's Økonomiske Kommission for Europa ("FN-regulativ nr. 9, 63 og 92") har til formål at fjerne tekniske hindringer for samhandelen med motorkøretøjer mellem de kontraherende parter i overenskomsten af 1958 som revideret og at sikre, at sådanne køretøjer har en høj grad af sikkerhed og beskyttelse. Køretøjer i klasse L indbefatter lette køretøjer som f.eks. motordrevne cykler, to- eller trehjulede knallerter, motorcykler med og uden sidevogn, trehjulede motorcykler og quadricykler.
            
         
         
            
               (3)Europa-Parlamentets og Rådets forordning (EU) nr. 168/2013
                  13
                og Kommissionens delegerede forordning (EU) nr. 134/2014
                  14
                foreskriver indførelse af tilladte støjniveauer, krav til udskiftningsudstødningssystemer og prøvningsmetoder for to- og trehjulede motordrevne køretøjer samt quadricykler.
            
            
               (4)Bilag IV, V og VI til forordning (EU) nr. 168/9 og bilag IX til forordning (EU) nr. 134/2014 indeholder forskrifter for typegodkendelse af køretøjer i klasse L for så vidt angår deres tilladte støjniveau og udstødningssystem.
            
            
               (5)På datoen for tiltrædelsen af overenskomsten af 1958 som revideret tiltrådte EU et antal FN-regulativer, som er anført i bilag II til afgørelse 97/836/EF; FN-regulativ nr. 9, 63 og 92 var ikke opført på denne liste.
            
            
               (6)Som foreskrevet i artikel 3, stk. 3, i Rådets afgørelse 97/836/EF og i henhold til artikel 1, stk. 7, i overenskomsten af 1958 som revideret kan Unionen beslutte at anvende et, flere eller alle FN-regulativer, som det ikke tiltrådte ved tiltrædelsen af overenskomsten af 1958 som revideret.
            
            
               (7)Efter de nylige ændringer af FN-regulativ nr. 9, 63 og 92, som bringer dem på linje med de relevante tekniske bestemmelser i forordning (EU) nr. 168/2013 og (EU) nr. 134/2014, er det nu hensigtsmæssigt, at Unionen anvender FN-regulativ nr. 9, 63 og 92 for at sørge for fælles harmoniserede krav på internationalt plan. Dette bør gøre det muligt for EU-virksomheder at følge ét sæt forskrifter, der er anerkendt på verdensplan, og især i de lande, der er kontraherende parter i overenskomsten af 1958 som revideret —
            
            
               VEDTAGET DENNE AFGØRELSE: 
            
            
               Artikel 1
            
            
               Den Europæiske Union anvender regulativ nr. 9 — Ensartede forskrifter for godkendelse af køretøjer i klasse L2, L4 og L5 for så vidt angår støjemission, regulativ nr. 63 — Ensartede forskrifter for godkendelse af køretøjer i klasse L1 for så vidt angår støjemissioner og regulativ nr. 92 — Ensartede forskrifter for godkendelse af ikke-originale udskiftningsudstødningslyddæmpningssystemer (NORESS) til køretøjer i klasse L1, L2, L3, L4 og L5 for så vidt angår støjemission fra FN's Økonomiske Kommission for Europa.
            
            
               Artikel 2
            
            
               Kommissionen underretter De Forenede Nationers generalsekretær om denne afgørelse.
            
            
               Artikel 3
            
            
               Denne afgørelse er rettet til Kommissionen. 
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EFT L 346 af 17.12.1997, s. 78.
               
               
                  
                     (2)
                  
                        FN/ECE-dokument /TRANS/WP.29/2017/2 [OJ please replace with the EU OJ publication reference, when the latter is done]
               
               
                  
                     (3)
                  
                        FN/ECE-dokument /TRANS/WP.29/2017/4 [OJ please replace with the EU OJ publication reference, when the latter is done]
               
               
                  
                     (4)
                  
                        FN/ECE-dokument /TRANS/WP.29/2017/5 [OJ please replace with the EU OJ publication reference, when the latter is done]
               
               
                  
                     (5)
                  
                  
                        EUT L 60 af 2.3.2013, s. 52.
                  
               
               
                  
                     (6)
                  
                        EUT L 53 af 21.2.2014, s. 1.
               
               
                  
                     (7)
                  
                        EUT L 263 af 9.10.2007, s. 1.
               
               
                  
                     (8)
                  
                  
                        Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("overenskomst af 1958 som revideret") (EFT L 346 af 17.12.1997, s. 78).
                  
               
               
                  
                     (9)
                  
                        EFT L 346 af 17.12.1997, s. 81.
               
               
                  
                     (10)
                  
                        FN/ECE-dokument /TRANS/WP.29/2017/2 [OJ please replace with the EU OJ publication reference, when the latter is done]
               
               
                  
                     (11)
                  
                        FN/ECE-dokument /TRANS/WP.29/2017/4 [OJ please replace with the EU OJ publication reference, when the latter is done]
               
               
                  
                     (12)
                  
                        FN/ECE-dokument /TRANS/WP.29/2017/5 [OJ please replace with the EU OJ publication reference, when the latter is done]
               
               
                  
                     (13)
                  
                        Europa-Parlamentets og Rådets forordning (EU) nr. 168/2013 af 15. januar 2013 om godkendelse og markedsovervågning af to- og trehjulede køretøjer samt quadricykler (EUT L 60 af 2.3.2013, s. 52).
               
               
                  
                     (14)
                  
                  
                        Kommissionens delegerede forordning (EU) nr. 134/2014 af 16. december 2013 om udbygning af Europa-Parlamentets og Rådets forordning (EU) nr. 168/2013 for så vidt angår krav til miljøpræstationer og fremdriftsydelse og ændring af bilag V hertil (EUT L 53 af 21.2.2014, s. 1).